ফের মুসলিমবিরোধী কথা বলে বিতর্কে জড়ালেন মার্কিন প্রেসিডেন্ট নির্বাচনে রিপাবলিকান দলের প্রার্থী ডোনাল্ড ট্রাম্প। এবার আরও এক ধাপ এগিয়ে তিনি বলেন, ‘পৃথিবীতে শান্তি ফিরিয়ে আনতে মুসলিম সম্প্রদায়কে মঙ্গল গ্রহে পাঠিয়ে দেওয়া উচিত।’ এ ব্যাপারে তিনি একটি শর্তসাপেক্ষে প্রস্তাবও দিয়েছেন বিজ্ঞানী ইলন মাস্ককে। মাস্ককে তিনি বলেন, যদি তিনি তার রকেটে করে মুসলিমদের মঙ্গলে পাঠিয়ে দিতে পারেন, তা হলে তাকে ট্রান্সপোর্টেশন সেক্রেটারির পদ দেবেন। ট্রাম্পের মতে, এতে যেমন মুসলিমদের উপকার হবে, তেমনি বিশ্বে শান্তির আবহ ফিরে আসবে। তিনি আরও জানান, আমেরিকাকে ধর্ষক মুক্ত করতে এর থেকে ভালো এবং কার্যকরী উপায় হতে পারে না। তবে এখানেই থেমে থাকেননি নানা বিতর্কিত মন্তব্য করে প্রত্রিকার শিরোনাম হওয়া এই মার্কিন ধনকুবের প্রেসিডেন্ট প্রার্থী। মুসলিমদের কটাক্ষ করে তিনি বলেন, ‘বিশ্বাস করুন মুসলিমদের আমি ভালোবাসি। আর সে কারণেই আমেরিকায় তাদের অনুপস্থিতি আমার হূদয়কে আনন্দে ভরিয়ে তুলবে।’ ট্রাম্পের এই মুসলিমবিরোধী মন্তব্যে ফের সরগরম মার্কিন রাজনীতি।